
Es selamu alejkum we rahmetullahi we berekatuhu. Prije godinu dana moja majka je napravila ugovor sa prodavcem oko novog stana. Ona je naime kupila stan tj. otplaćivala isti ***[halal](https://pitajucene.com/search/halal/questions/ "Pretraži pitanja o halalu")*** novcem inshaAllah, negde oko 95% tog novca, a ostalih 5% je pozajmila od jedne banke i onda je vraćala novac kamatom.Da li je njoj dozvoljeno useliti se u taj stan i živeti u takvom stanu, svesna da je počinila grijeh (uzevši kamatu tj. kupivši ostatak stana kamatom).Da vas Allah nagradi.


* 
* 
* 
* 
* 
* 
* 

 
STANOVANJE U STANU KOJI JE DJELIMIČNO OTPLAĆEN KAMATNIM KREDITOM

Alejkumusselam. Ovo pitanje se vraća na razliku između onog ko uzima ko daje kamatu.


Naime, u kategoriju osoba koje konzumiraju kamatu spadaju osobe koje se hrane kamatom odnosno one koje uzimaju kamatu. Na to ukazuje ***[hadis](https://pitajucene.com/search/Hadis/questions/ "Pretraži pitanja o hadisima")*** kojeg bilježi Muslim u svom Sahihu od Džabira, radijallahu anhu, u kojem je došlo da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, prokleo onog ko jede kamatu (tj. onog ko je uzima), ko daje kamatu, onog ko (njen ugovor) zapisuje i dvojicu koji svjedoče. I reko je: “Oni su isti (u grijehu)”. Hadis jasno naglašava da je ona osoba koja jede kamatu ustvari onaj ko uzima kamatu. A onaj što uzme kamatni kredit za kuću ili auto, tj. daje kamatu ili izdržava sebe i porodicu tako što podigne kamatni kredit, takva osoba se ne ubraja u kategoriju onih koji se bukvalno hrane kamatom. Međutim, grijeh i prvih (koji bukvalno jedu kamatu, tj. onih koji uzimaju kamatu) i drugih (koji daju kamatu podizanjem kamatnih kredita) je isti, među njima nema razlike u grijehu.


Takođe, onaj ko zapisuje kamatni kredit (poput službenika u banci) i ko svjedoči (ušto ulaze žiranti) svi oni imaju isti grijeh kao i onaj ko jede kamatu tako što je uzima od drugih. Dokaz za ovo je gore spomenuti hadis u kojem je na kraju rečeno za ove četiri kategorije učesnika u konzumiranju kamate: “Oni su isti (u grijehu)”.


Prema tome, nema razlike u grijehu između ove četiri vrste učesnika u konzumiranju kamate iako samo jedna od njih bukvalno jede kamatu, a to je ona osoba koja uzima kamatu, a druge samo učestvuju u kamatnom poslovanju.


Razike između onog ko uzima kamatu i onog ko daje kamatu, iako su u grijehu isti, se pojavljuje kada se trebaju riješiti ***[haram](https://pitajucene.com/search/haram/questions/ "Pretraži pitanja o haramu")*** imetka koji je stečen uzimanjem kamate. Pa tako onaj ko uzme kamatu, na primjer posudi 20 000 eura da bi mu se vratilo 25 000 eura, on je dužan da se riješi haram imetka, tj. tih pet hiljade eura koje je uzeo kao višak na ono što je dao, tj. kako kamatu. Dužan je da vrati taj višak (kamatu) onome od koga je uzeo ili ako je to nemoguće treba da se riješi tog haram imetka tako što će ga dati siromašnima, zaduženima ili za izgranju puteva, cesta i slično. Dok ona osoba koja je uzela kamatni kredit ili pozajmicu, na primjer onaj koji je uzeo 5 000 eura da bi vratio 6 000 eura, on nema haram imetka kojeg se treba riješiti, nego on ima samo grijeh u tome što je uzeo kamatni kredit, s tim da je njegov grijeh isti kao grijeh onog ko uzima kamatu.


Prem tome, tvojoj majci i drugima sa njom je dozovljeno da se usele u taj stan jer taj ***[imetak](https://pitajucene.com/search/imetak/questions/ "Pretraži pitanja o imetku")*** koji je uzela kao kamatni kredit od banke se ne smarta haram imetkom kojeg se treba riješiti, a na njoj je da se pokaje za grijeh uzimanja kamatnog kredita. Znači, dio kuće koji je isplaćen sa novcem kamatnog kredita se ne smatra haram imetkom nego je sam čin uzimanje kamatnog kredita haram zbog kojeg se treba pokajati. Sporno bi bilo stanovanje u kući koja se kupi ili napravi od uzete kamate jer se tog haram imetka treba riješti. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


